15.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 654 της 21 Ιουλ./5 Αυγ. 1977 (ΦΕΚ Α΄ 214) Περί της συνδρομής ειδικών προϋποθέσεων δια την άσκησιν του εξαγωγικού εμπορίου νωπών γεωργικών προϊόντων. Έχοντες υπ’ όψει: 1.Τας διατάξεις του άρθρ. 2 παρ. 11 του Ν.Δ. 3999/59 «περί ελέγχου του εξαγωγικού εμπορίου και άλλων τινών διατάξεων». 2.Τας διατάξεις του Νόμ. 400/76 «περί Υπουργικού Συμβουλίου και Υπουργείων». 3.Την υπ’ αριθ. 646/77 γνωμοδότησιν του Συμβουλίου της Επικρατείας, προτάσει του Υπουργού Εμπορίου, αποφασίζομεν: Άρθρ.1.-Δια την άσκησιν του εξαγωγικού εμπορίου των νωπών γεωργικών προϊόντων, εκτός των εν άρθρ. 2 του Ν.Δ. 3999/59 «περί ελέγχου του εξαγωγικού εμπορίου και άλλων τινών διατάξεων» διαλαμβανομένων όρων και διατυπώσεων, απαιτείται και η συνδρομή των δια του παρόντος καθοριζομένων ειδικών προϋποθέσεων. Άρθρ.2.-Η κατά το άρθρ. 2 παρ. 3 του Ν.Δ. 3999/59 απαιτουμένη καταχώρισις της επωνυμίας εις τα ειδικά μητρώα εξαγωγέων, τα τηρούμενα παρ’ εκάστω Εμπορικώ και Βιομηχανικώ Επιμελητηρίω, προκειμένου περί εξαγωγής νωπών γεωργικών προϊόντων, διενεργείται κατόπιν αιτήσεως ήτις δέον απαραιτήτως να συνοδεύηται, εκτός του κατά τας ανωτέρω διατάξεις προβλεπομένου γραμματίου καταθέσεως εις το Δημόσιον Ταμείον των τελών εγγραφής και υπό συστηματικής βεβαιώσεως Τραπέζης, περί της εμπορικής δραστηριότητος ή της οικονομικής επιφανείας του αιτουμένου την καταχώρησιν. Άρθρ.3.-1.Δια την άσκησιν του εξαγωγικού εμπορίου νωπών γεωργικών προϊόντων απαιτείται κατάθεσις, παρά τω οικείω Επιμελητηρίω χρηματικής εγγυήσεως, εις μετρητά ή τραπεζικήν επιστολήν εκ δρχ. 1.000.000. 2.Εξαγωγείς νωπών γεωργικών προϊόντων, καταθέσαντες ήδη την κατά το άρθρ. 1 του Β.Δ. 446/61 προβλεπομένην εγγύησιν εκ δραχ. 100.000 δέον, δια την διενέργειαν εξαγωγών των ειδών τούτων όπως καταθέσωσι συμπληρωματικήν τοιαύτην εκ δρχ. 900.000. 3.Οι το πρώτον εγγραφόμενοι εις τα μητρώα εξαγωγέων ως εξαγωγείς νωπών γεωργικών προϊόντων κατά την διαδικασίαν του άρθρ. 2 παρ. 3 του Ν.Δ. 3999/59 εκτός της υπό του άρθρ. 2 του παρόντος προβλεπομένης συστατικής βεβαιώσεως Τραπέζης υποχρεούνται όπως καταθέσουν, κατά την καταχώρισιν της εξαγωγικής των επωνυμίας και την εν παρ. 1 του παρόντος άρθρου οριζομένην εγγύησιν εκ δραχ. 1.000.000. Άρθρ.4.-1.Η εγγυήσις αύτη καταπίπτει υπέρ του Δημοσίου εν όλω ή εν μέρει δι’ αποφάσεως του οικείου Πειθαρχικού Συμβουλίου ή του Ανωτάτου Πειθαρχικού Συμβουλίου Εξαγωγικού Εμπορίου, συμφώνως προς τας διατάξεις του άρθρ. 9 παρ. 1 εδαφ. Ε του Ν.Δ. 3999/1959. 2.Η κατά τα ανωτέρω κατατιθεμένη εγγύησις επιστρέφεται προς τον καταθέσαντα: α)Εν περιπτώσει ανυπαιτίου διαγραφής του εκ των μητρώων εξαγωγέων, μετά εξάμηνον από ταύτης και εφ’ όσον δεν εκκρεμεί πειθαρχική κατ’ αυτού δίωξις. β)Εν περιπτώσει της κατά το άρθρ. 2 παρ. 7 του Ν.Δ. 3999/59 διαγραφής του εξαγωγέως, λόγω μη πραγματοποιήσεως υπ’ αυτού ουδεμιάς εξαγωγής επί τριετίαν, η εγγύησις επιστρέφεται άμα τη διαγραφή αυτού εκ των μητρώων εξαγωγέων. γ)Εν περιπτώσει διαγραφής του εξαγωγέως, λόγω μη εμπροθέσμου ανανεώσεως, συμφώνως τω άρθρ. 2 παρ. 6 του Ν.Δ. 3999/59, της εξαγωγικής αυτού επωνυμίας, η εγγύησις επιστρέφεται μετά εξάμηνον από της τοιαύτης διαγραφής του και εφ’ όσον δεν εκκρεμεί κατ’ αυτού πειθαρχική δίωξις. δ)Εν περιπτώσει επιβολής κατ’ αυτού ποινής, επαγομένης την πρόσκαιρον ή οριστικήν στέρησιν του δικαιώματος ασκήσεως εξαγωγικού εμπορίου, δι’ αποφάσεως του οικείου Πειθαρχικού Συμβουλίου ή του Ανωτάτου Πειθαρχικού Συμβουλίου Εξαγωγικού Εμπορίου, μη προβλεπούσης κατάπτωσιν της εγγυήσεως υπέρ του Δημοσίου, η κατά τα ανωτέρω κατατιθεμένη εγγύησις επιστρέφεται μετά εξάμηνον από της διαγραφής του εξαγωγέως εκ των μητρώων και εφ’ όσον δεν εκκρεμεί κατ’ αυτού ετέρα πειθαρχική δίωξις. ε)Εν περιπτώσει επιβολής κατ’ αυτού ποινής, επαγομένης την πρόσκαιρον ή οριστικήν στέρησιν του δικαιώματος ασκήσεως εξαγωγικού εμπορίου, δι’ αποφάσεως του οικείου Πειθαρχικού Συμβουλίου ή του Ανωτάτου Πειθαρχικού Συμβουλίου Εξαγωγικού Εμπορίου, προβλεπούσης και την εν μέρει κατάπτωσιν της εγγυήσεως υπέρ του Δημοσίου, το υπόλοιπον μέρος της κατά τα ανωτέρω κατατιθεμένης εγγυήσεως επιστρέφεται μετά εξάμηνον από της διαγραφής του εξαγωγέως εκ των μητρώων και εφ’ όσον δεν εκκρεμεί κατ’ αυτού ετέρα πειθαρχική δίωξις. Άρθρ.5.-Από της δημοσιεύσεως του παρόντος καταργούνται: α)Το Β.Δ. 534/4.8.60 «περί της συνδρομής ειδικών προϋποθέσεων δια την άσκησιν του εξαγωγικού εμπορίου νωπών γεωργικών προϊόντων». β)Το Β.Δ. 446/28.6.61 «περί τροποποιήσεως των διατάξεων του άρθρ. 3 παρ. 1 του υπ’ αριθ. 534/60 Β.Δ/τος περί της συνδρομής ειδικών προϋποθέσεων δια την άσκησιν του εξαγωγικού εμπορίου νωπών γεωργικών προϊόντων». Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 246,13(β) Σελ. 246,13(γ) Τεύχος 752 - Σελ. 41 ΄Ελεγχος εξαγωγικού εμπορίου 11.Ε.ε.15